## ΝΟΜΙΜΟΠΟΙΗΤΙΚΑ ΕΓΓΡΑΦΑ ΓΙΑ ΠΕΛΑΤΕΣ - ΝΟΜΙΚΑ ΠΡΟΣΩΠΑ

Ενδέχεται να απαιτείται η προσκόμιση επιπλέον εγγράφων μετά από εξέταση της κάθε ειδικής περίπτωσης.

**Νομιμοποιητικά έγγραφα Ανώνυμης Εταιρίας (Α.Ε.)**

|  |
| --- |
| Το ΦΕΚ δημοσίευσης της καταχώρησης στο ΜΑΕ ή ΓΕΜΗ σύστασης της εταιρίας και του ισχύοντος κωδικοποιημένου καταστατικού της.  |
| Βεβαίωση της αρμόδιας αρχής για τις τροποποιήσεις του καταστατικού. |
| Πρακτικό Γενικής Συνέλευσης των μετόχων της εταιρίας, κατά την οποία εκλέχθηκε το τρέχον Διοικητικό Συμβούλιο (ακριβές αντίγραφο ή καταχώρηση ανακοίνωσης στο ΓΕΜΗ). |
| Πρακτικό Διοικητικού Συμβουλίου περί συγκρότησης σε σώμα και εκπροσώπησης της εταιρίας (ακριβές αντίγραφο ή καταχώρηση ανακοίνωσης στο ΓΕΜΗ). |
| Δείγματα υπογραφών των νομίμων εκπροσώπων. |
| Αντίγραφο της τελευταίας δήλωσης φορολογίας εισοδήματος  |
| Εκκαθαριστικό Σημείωμα ή λοιπά έγγραφα εκδόσεως Δ.Ο.Υ. (απ’ τα οποία να προκύπτει το ΑΦΜ και η δ/νση έδρας της εταιρίας). |
| Απόφαση Διοικητικού Συμβουλίου για τη συνεργασία με την ΑΕΔΑΚ ή εξουσιοδότηση του προσώπου που θα υπογράψει τη σχετική αίτηση συμμετοχής ή σύμβαση και θα εκπροσωπεί την εταιρεία έναντι της TRITON ΑΕΔΑΚ. |
| Έγγραφα που να πιστοποιούν την ταυτότητα του/των πραγματικού/ών δικαιούχου/χων π.χ. πίνακας μετόχων που συμμετείχαν σε τελευταία Γενική Συνέλευση ή εκτύπωση από το μητρώο πραγματικών δικαιούχων.  |
| Έντυπο Αυτοπιστοποίησης FATCA/CRS για Εταιρίες για δήλωση φορολογικής κατοικίας |

**Όλα τα ανωτέρω έγγραφα πρέπει να προσκομισθούν σε πρωτότυπο ή επικυρωμένο αντίγραφο.**

**Εφαρμογή Μέτρων Δέουσας Επιμέλειας για τα φυσικά πρόσωπα – νομίμους εκπροσώπους και πραγματικούς δικαιούχους των νομικών προσώπων**

Επιπλέον των ανωτέρω, για κάθε φυσικό πρόσωπο που έχει μία από τις παρακάτω ιδιότητες, θα πρέπει να προσκομίζονται τα έγγραφα πιστοποίησης όπως περιγράφονται στο συνημμένο αρχείο «Έγγραφα Πιστοποίησης Φυσικών Προσώπων»

|  |
| --- |
| Α. Για τον νόμιμο εκπρόσωπο (1.1. πιστοποιητικά ταυτότητας) |
| Β. Για το άτομο που είναι εξουσιοδοτημένο να χειρίζεται το λογαριασμό του νομικού προσώπου (1.1. πιστοποιητικά ταυτότητας) |
| Γ. Για τον πραγματικό δικαιούχο (έγγραφα πιστοποίησης 1.1 έως 1.4) |